Rossiyada sodir bo‘lgan YTH oqibatida besh nafar o‘zbekistonlik jarohat oldi

O‘zbekiston Respublikasining Moskva shahridagi elchixonasi Rossiya FVVga ma’lumotlariga asoslanib, 2017-yilning 25-iyul kuni mahalliy vaqt bilan, taxminan, soat 16:00 da Saratov viloyatining Ozinsk tumanida sodir bo‘lgan yo‘l-transport hodisasi natijasida 9 kishi shikastlangan ma’lum qildi, deb xabar berdi Tashqi ishlar vazirligi matbuot xizmati.
Ulardan 5 nafari O‘zbekiston, 4 nafari Rossiya fuqarolari. Lada-Largus va Ford Mondeo avtomobillari to‘qnashgan. O‘zbekiston fuqarolari Lada-Largus’da bo‘lgan va o‘rtacha og‘irlikda jarohat (lat yeyish va sinish) olgan.
Barcha jarohat olganlar Ozinsk klinik kasalxonasiga yetkazildi. O‘zbekiston fuqarolariga yordam ko‘rsatish maqsadida elchixonaning konsullik bo‘limi zudlik bilan Rossiya FVV bilan bog‘lanib jarohatlangan O‘zbekiston fuqarolari to‘g‘risida ma’lumot oldi:
1. Madragimov Mahamadali Rayimberdiyevich, 1970-yilda Andijon viloyati Oltinko‘l tumanida tug‘ilgan.
2. Qurbonov Sirojiddin Fayzullo o‘g‘li, 1995-yilda Andijon viloyati Qo‘rg‘ontepa tumanida tug‘ilgan.
3. Xolmatov Abdujabbor Toshtemirovich, 1965-yilda Andijon viloyati Oltinko‘l tumanida tug‘ilgan.
4. Sodiqov Mirjalol Egamberdiyevich, 1988-yilda Farg‘ona viloyati Uchko‘prik tumanida tug‘ilgan.
5. Badalov Jamshidbek Husanboy o‘g‘li, 1991-yilda Farg‘ona viloyati Rishton tumanida tug‘ilgan.
Ushbu fuqarolarning yaqinlari ularning holati to‘g‘risida Rossiya FVVning +7 937-639-01-43 raqami oraqli ma’lumot olishlari mumkin. Mazkur holat O‘zbekistonning Rossiyadagi elchixonasi nazorati ostiga olingan.